Landsretten ændrede byrettens afgørelse og bestemte, at sagen kunne fremmes, da p-automat fandtes inden for rimelig afstand, og der var klar skiltning om parkeringszone.
Ret: Østre Landsret (2. instans)
Faggruppe: Civilsag — Visse kæresager
Sagsemner: Fogedret;
Færdsel og parkering;

ØSTRE LANDSRETS RETSBOG







Den 30. august 2018 satte Østre Landsret retten i retsbygningen; Bredgade 59, København.


Som dommere fungerede landsdommerne Kaspar Linkis, Annette Dam Ryt-Hansen 0g
Rikke Freil Laulund (kst.), førstnævnte som rettens formand.


Der foretoges


2. afd. kære nr. B-903-18:
Københavns Kommune, Center for Parkering
(advokat Anne Sophie Kierkegaard Vilsbøll)
mod





Ingen var mødt eller indkaldt.


Der fremlagdes kæreskrift af 28. juni 2018, hvorved advokat Anne Sophie Kierkegaard
Vilsbøll på vegne af Københavns Kommune, Center for Parkering, med Procesbevillings -
nævnets tilladelse har kæret Retten i Lyngbys fogedretskendelse af 7. februar 2018 (FS
350-6985/2017), hvorefter sagen blev nægtet fremme.


Endvidere fremlagdes fogedrettens fremsendelsesbrev af 3.juli 2018, udskrift af retsbogen
indeholdende den kærede afgørelse og Procesbevillingsnævnets tilladelse af 31.maj 2018.


Der fremlagdes endvidere e-mail af 11.juli 2018 fra indkærede.

Fogedretten har ved sagens fremsendelse henholdt sig til den trufne afgørelse.


De modtagne bilag var til stede.


Efter votering afsagdes


kendelse :


Efter  forklaring lægger landsretten til grund, at han var bekendt med, at
han havde parkeret i et betalingsparkeringsområde. Det lægges som ubestridt endvidere til
grund, at den nærmeste parkeringsautomat i Ole Jørgensens Gade var placeret ca. 100 me-
ter fra parkeringspladsen i Heimdalsgade; 0g at Ole Jørgensens Gade er en parallelgade til
Heimdalsgade.


Landsretten finder herefter, at der var en betalingsmulighed inden for en rimelig afstand fra
parkeringspladsen på Heimdalsgade; jf. bekendtgørelse nr. 1231 af 4. november 2015 om
parkering på offentlige veje $ 3, 0g at der var skiltet om parkeringsbetalingszonen i over -
ensstemmelse med bekendtgørelse nr. 1632 af 20. december 2017 om vejanmærkning. Den
omstændighed, at det ikke fremgik af  skiltningen; hvor den nærmeste betalingsmulighed
forefindes; kan under de nævnte omstændigheder ikke føre til et andet resultat.


Parkeringsafgiften er derfor pålagt med rette, og fogedsagen skal derfor fremmes .


Thi be ste mme s :


Fogedsagen fremmes .


 skal i kæremålsomkostninger inden 14 dage betale 1.000 kr. med
tillæg af moms til Københavns Kommune.


Kæreafgiften tilbagebetales.


Retten hævet.

- 3 - 
 
(Sign.)